Chester A. Arthur

Ni Chester Alan Arthur (Oktubre 5, 1829 – Nobiembre 18, 1886) ket isu idi ti Maika-21 a Presidente iti Estados Unidos (1881–1885).  Isu ket nagbalin a Presidente kalpasan ti pannakapapatay ni Presidente James A. Garfield, ni Arthur ket nagsagsagaba a nagdaer kadagiti pannakailem a naggappuanna a kas maysa a politiko manipud iti Republikano a makina idiay Siudad ti New York , nga isu ket nagballigi iti daytoy a panagobra babaen ti panagarakupna ti gapuanan ti serbisio sibil a reporma.  Ti panangitakderna para iti, ken ti panangitungpalna, Tignay ti Reporma ti Serbisio Sibil ti Pendleton ket isu idi ti nangitengngaan ti administrasionna.

Naipasngay idiay Fairfield, Vermont, ni Arthur ket dimakkel idiay amianan nga estado ti New York ken nagpakasanay ti linteg idiay Siudad ti New York.  Kaaduan nga isu ket nagiruknoy kadagiti orasna ti Republikano a politiko ket napardas a ngimmmato iti makina ti politiko nga impataray babaen ti Senado ti New York a ni Roscoe Conkling.  Indutok babaen ni Presidente Ulysses S. Grant ti lukratibo ken nabileg a puesto ti politiko iti Agsingsingir iti Puerto ti New York idi 1871, ni Arthur ket maysa a nangruna nga agsupsuporta kenni Conkling ken ti Napigsa a sangkatiponan iti Partido Republikano.  Idi 1878 ket nasukatan babaen ti baro a presidente, a ni Rutherford B. Hayes, nga isu ket nagpadpadas a mangreporma ti pederal a pannakisuki a sistema idiay New York.  Idi nangabak ni James Garfield ti Republikano a nominasion para iti  Presidente idi 1880, ni Arthur ket nainominado para iti Bise Presidente tapno magantingan ti etiketa babaen ti panagnayon ti dumaya a Napigsa ti daytoy.

Kalpasan ti dua a tawen a ka Bise Presidente, ni Arthur ket bukodna a nabirukan, ken di-nanamnama, idiay Ekekutibo a Palasio.  Ti panakakasdaaw dagiti agrepreporma, ni Arthur ket nangala iti panagreporma a gapuanan a nagiturong kaniana ti panakaikkatna idi ti opisina.  Isu ket nagpirma ti Pendleton a Tignay iti maysa alinteg, ken nabileg a nangipatungpal kadagiti urnongna.  Isu ket nangabak kadagiti panagayayat kaniana para ti panagbetona ti Tignay dagiti Karayan ken Pagsangladan a daytoy ket mangtutop koman kadagiti pederal a pundo iti ugali a naipanunotanna a nalabes.  Isu ket nangimaton ti pamnakaungar manen ti Marina ti Estados Unidos ngem isu ket nadillaw para ti pannakapaayna a nangpedped  ti pangkatda iti pederal a busbos nga immad-adon manipud iti gibus ti Sibil a Gubat ti Amerikano.  Isu ket nagsagsagaba iti nakamlat a salun-at, ni Arthur ket nagaramid laeng iti pagpatinggaan a ganetget ti panagalana iti pannakabutos manen idi 1884; isu ket nagretiro idi asideg ti pannakalpas ti terminona.  A kas maysa nga agiwarwarnak, ni Alexander McClure ket nagisurat kalpasan daytoy, "Awan ti sinoman a nakastrek ti Pannakapresidente a nagliwengliweng ken nawatiwat a saan a naitalgedan a kas ni Chester Alan Arthur, ken awan pay ti nagretiro ... a kaaduan ti sapasap a nagrespeto, babaen dagiti politiko a kumaduanna ken kabusorna."  Urayno ti panagtipon ti napaay a salun-atna ken ti politiko a pakinakemna a nagaramid iti saan unay nga aktibo ngem ti maysa a moderno a pannakapresidente, isu ket nakagun-od kadagiti pammadayaw manipud kadagiti kontemporario para iti nataked a panagtakemna iti opisina.  Ti New York World ket nangidagup ti pannakapresidente ni Arthur iti ipupusayna idi 1886: "Awan kadagiti naliwayan a rebbeng iti administrasionna, ken awan dagiti panagipadpadas a gandat a nangalarma iti pagilian."

Dagiti nagibasaran

Dagiti akinruar a silpo 

Arthur
1829 a pannakaipasngay
1886 nga ipupusay
Dagiti bise presidente ti Estados Unidos